
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:

Uznesenie Okresný súd Liptovský Mikuláš vo veci starostlivosti súdu o maloleté deti A. B., nar. X. XX. XXXX, a C. B., nar. X. X. XXXX, zastúpené kolíznym opatrovníkom Úradom práce, sociálnych vecí a rodiny Ružomberok, so sídlom Námestie slobody 9, Ružomberok, IČO: 30 794 536, deti matky D. E., nar. XX. X. XXXX, trvale bytom F. XXX/X, G., a otca H. B., nar. XX. X. XXXX, trvale bytom I. J. K. XXXX/XX, C., v konaní o návrhu matky na úpravu styku otca s maloletými deťmi, takto rozhodol: I. Súd konanie zastavuje.
II. Žiaden z účastníkov nemá nárok na náhradu trov konania. odôvodnenie: 1. Návrhom doručeným súdu dňa 13. 1. 2026, doplneným dňa 16. 2. 2026, matka maloletých detí žiadala, aby súd upravil stretávanie otca s maloletými deťmi a zvýšil výživné na maloleté deti. 2. Na informatívnom stretnutí rodičov konanom na Okresnom súde Liptovský Mikuláš, pracovisko Ružomberok, dňa 19. 2. 2026 matka maloletých detí vzala svoj návrh v celom rozsahu späť, pretože rodičia sa dohodli o realizovaní stretávania sa otca s deťmi a o výške výživného. Kolízny opatrovník a otec maloletých detí so späťvzatím návrhu vyslovili súhlas. 3. Podľa § 29 ods. 1, 2, 3 Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Vzhľadom na dispozičný úkon matky maloletých detí, ktorá vzala svoj návrh v celom rozsahu späť, súd konanie zastavil. Súd tento úkon matky akceptuje, pretože rodičia dospeli ku konsenzu, ktorý má vo všeobecnosti prednosť pred autoritatívnym rozhodnutím súdu, pričom súd ani nezistil dôvody, pre ktoré by bolo potrebné v konaní ďalej pokračovať, zvlášť za situácie, keď nielen otec, ale i kolízny opatrovník vyjadrili so späťvzatím návrhu súhlas. 5. O trovách konania súd rozhodol s poukazom na § 52 CMP podľa ktorého žiaden z účastníkov nemá nárok na náhradu konania, ak tento zákon neustanovuje inak. Poučenie:
Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Liptovský Mikuláš (§ 355 ods. 2 CSP v spojení s § 357 písm. a) a § 357 písm. m) CSP). V odvolaní sa musí okrem všeobecných náležitostí podania stanovených v § 127 ods. 1 CSP (ktorému súdu je určené, kto ho robí, ktorej veci sa týka, čo sa ním sleduje a jeho podpísania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) - § 363 CSP. Odvolanie proti rozsudku alebo uzneseniu, ktorým bolo rozhodnuté vo veci samej, možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 CSP). Podľa § 62 ods.1,2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

